Source: https://www.rup.ee/pluss/e-ajakiri/04-13-2014/korteriomaniku-vastutus-korteris-toimuva-bordellipidamise-eest
Timestamp: 2020-06-03 03:57:59+00:00

Document:
Korteriomaniku vastutus korteris toimuva bordellipidamise eest - Pluss
http://www.riigikohus.ee/?id=11&tekst=RK/3-1-1-33-14
Riigikohtu 20.06.2014 lahend nr 3-1-1-33-14
KarS § 133.3 lg 1
KarS § 133.2 lg 1
Korteriomanikku, kelle välja üüritud korteris peeti bordelli, süüdistati prostitutsioonile kaasaaitamises. Lepingut sõlmides ja korterit üle andes süüdistatav üürniku kavatsusest bordelli pidama hakata ei teadnud, kuid sai korteris toimuvast hiljem teadlikuks. Kaasaaitamine seisnes süüdistuse kohaselt selles, et korteriomanikuna ei võtnud süüdistatav midagi ette tema korteris toimuva lõpetamiseks.
1. Tegevusest saab kõneleda siis, kui isik teeb mingi tahtest kantud kehaliigutuse, mis toob kaasa muudatuse välismaailmas. Kui aga isik laseb asjadel minna oma rada ja seega tema ümber toimuvat ei mõjuta, on tegemist tegevusetusega.
2. Sõna „teadvalt” KarS-i § 1333 tekstis tähendab, et tegu on karistatav, kui see on toime pandud vähemasti otsese tahtlusega.
3. Prostitutsiooniks ruumi võimaldamine on KarS-i 1332 alusel karistatav üksnes juhul, kui ruumi võimaldamise aluseks on rendileping VÕS-i tähenduses.
4. Alates 1. septembrist 2011 kehtiva KrMS-i § 268 lg 6 järgi võib kohus mõista süüdistatava süüdi ka raskema kuriteokoosseisu järgi kui see, mis on ära toodud süüdistuses.
5. Isikut saab mitteehtsa tegevusetusdelikti eest vastutusele võtta üksnes juhul, kui ta oli tegutsemiseks õiguslikult kohustatud KarS-i § 13 lg 1 tähenduses, st oli garant. Vaid korteri väljaüürimine valvegarandistaatust ei tekita, samuti ei tulene valvegarandi staatus üldjuhul üksnes omandist.
Riigikohus rahuldas kassatsiooni, tühistas ringkonnakohtu otsuse ja jõustas maakohtu õigeksmõistva otsuse.

References: § 133
 § 133
 § 1333
 § 268
 kohus 
 § 13

Riigikohus